CELEX: 32020D2031
Language: bg
Date: 2020-12-10 00:00:00
Title: Решение (ОВППС) 2020/2031 на Съвета от 10 декември 2020 година за изменение на Решение 2012/389/ОВППС относно мисията на Европейския съюз за изграждане на капацитет в Сомалия (EUCAP Somalia)

11.12.2020   
               
               
                  BG
               
               
                  Официален вестник на Европейския съюз
               
               
                  L 419/26
               
            
         РЕШЕНИЕ (ОВППС) 2020/2031 НА СЪВЕТА
         от 10 декември 2020 година
         за изменение на Решение 2012/389/ОВППС относно мисията на Европейския съюз за изграждане на капацитет в Сомалия (EUCAP Somalia)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член42, параграф 4 и член 43, параграф 2 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 16 юли 2012 г. Съветът прие Решение 2012/389/ОВППС (1) относно мисията на Европейския съюз за изграждане на регионален морски капацитет в региона на Африканския рог (EUCAP NESTOR).
                  
               
                     (2)
                  
                  
                     На 12 декември 2016 г. Съветът прие Решение (ОВППС) 2016/2240 (2), с което мандатът на мисията беше изменен, за да се съсредоточи тя върху изграждането на капацитет в Сомалия, а името на мисията беше променено на EUCAP Somalia.
                  
               
                     (3)
                  
                  
                     На 10 декември 2018 г. Съветът прие Решение (ОВППС) 2018/1942 (3) за изменение на Решение 2012/389/ОВППС с цел удължаване на срока на EUCAP Somalia и предоставяне на референтна сума за периода до 31 декември 2020 г. Тази референтна сума беше увеличена с Решение (ОВППС) 2020/663 на Съвета (4).
                  
               
                     (4)
                  
                  
                     В контекста на цялостния и координиран стратегически преглед на ангажимента по линия на ОПСО в Сомалия и Африканския рог Комитетът по политика и сигурност постигна съгласие да удължи срока на EUCAP Somalia до 31 декември 2022 г. и да измени мандата ѝ.
                  
               
                     (5)
                  
                  
                     Решение 2012/389/ОВППС следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение 2012/389/ОВППС се изменя, както следва:
            
                        1)
                     
                     
                        Членове 2 и 3 се заменят със следното:
                        
                           „Член 2
                           
                           Мандат на мисията
                           
                              1.   EUCAP Somalia подпомага Сомалия за укрепването на нейния капацитет в областта на морската сигурност, за да може да прилага по-ефективно морското право.
                           
                           
                              2.   Освен това EUCAP Somalia подпомага Сомалия в укрепването на полицейския ѝ капацитет с цел подпомагане на изпълнението на Преходния план на Сомалия за прехвърляне на отговорностите в областта на сигурността на сомалийските власти.
                           
                        
                        
                           Член 3
                           Цели и задачи
                           
                              1.   За осъществяването на мандата на мисията, установен в член 2, EUCAP Somalia:
                              
                                          а)
                                       
                                       
                                          повишава капацитета на Сомалия за прилагане на морското гражданско право с цел ефективно упражняване на морско управление над бреговата ѝ ивица, вътрешните ѝ води, териториалното ѝ море и изключителните ѝ икономически зони;
                                       
                                    
                                          б)
                                       
                                       
                                          засилва капацитета на Сомалия за провеждане на риболовни инспекции и дейности по правоприлагане, издирване и спасяване в морето, борба с контрабандата, борба с пиратството и патрулиране по бреговата зона на сушата и по море;
                                       
                                    
                                          в)
                                       
                                       
                                          укрепва капацитета на Министерството на вътрешната сигурност и на сомалийските полицейски служби за изпълнение на Преходния план на Сомалия за прехвърляне на отговорностите в областта на сигурността на сомалийските власти.
                                       
                                    
                           
                              2.   За постигането на тези цели EUCAP Somalia подкрепя сомалийските власти в изготвянето на необходимото законодателство и създаването на съдебни органи чрез:
                              
                                          а)
                                       
                                       
                                          предоставяне на необходимото наставничество, консултации, обучение и оборудване на сомалийските структури в областта на прилагането на морското гражданско право;
                                       
                                    
                                          б)
                                       
                                       
                                          предоставяне на консултации и наставничество, доколкото е възможно, относно политиката, управлението, контрола и координацията, както и предоставяне на подкрепа за проекти и оборудване за Министерството на вътрешната сигурност и сомалийските полицейски служби в подкрепа на инициативи на Съюза и международните партньори.
                                       
                                    
                           
                              3.   За постигането на тези цели EUCAP Somalia действа в съответствие с оперативните насоки и задачите, определени в одобрените от Съвета документи за оперативно планиране.
                           
                           
                              4.   EUCAP Somalia не осъществява никакви изпълнителни функции.“
                           
                        
                     
                  
                        2)
                     
                     
                        В член 13, параграф 1 се добавя следната алинея:
                        „Референтната сума, предназначена за покриване на свързаните с EUCAP Somalia разходи за периода от 1 януари 2021 г. до 31 декември 2022 г., е в размер на 87 780 000 EUR.“;
                     
                  
                        3)
                     
                     
                        В член 14, параграфи 4 и 5 се заменят със следното:
                        
                           „4.   Ръководителят на мисията си сътрудничи с останалите международни участници в региона, по-специално с политическото бюро на Организацията на обединените нации (ООН) за Сомалия, Службата на ООН по наркотиците и престъпността, Програмата на ООН за развитие, Интерпол и Международната морска организация.
                        
                        
                           5.   Ръководителят на мисията осъществява тясна координация с Atalanta, с военната мисия на Европейския съюз в подкрепа на обучението на сомалийските сили за сигурност (EUTM Somalia) и съответните програми на Съюза за подпомагане.“;
                        
                     
                  
                        4)
                     
                     
                        В член 16 последното изречение се заменя със следното:
                        „Прилага се до 31 декември 2022 г.“
                     
                  
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 10 декември 2020 година.
            
               
                  За Съвета
               
               
                  Председател
               
               M. ROTH
            
         
         
            (1)  Решение 2012/389/ОВППС на Съвета от 16 юли 2012 г. относно мисията на Европейския съюз за изграждане на капацитет в Сомалия (EUCAP Somalia) (ОВ L 187, 17.7.2012 г., стр. 40).
         
            (2)  Решение (ОВППС) 2016/2240 на Съвета от 12 декември 2016 г. за изменение на Решение 2012/389/ОВППС относно мисията на Европейския съюз за изграждане на регионален морски капацитет в региона на Африканския рог (EUCAP NESTOR) (ОВ L 337, 13.12.2016 г., стр. 18).
         
            (3)  Решение (ОВППС) 2018/1942 на Съвета от 10 декември 2018 г. за удължаване на срока на действие и за изменение на Решение 2012/389/ОВППС относно мисията на Европейския съюз за изграждане на капацитет в Сомалия (EUCAP Somalia) (ОВ L 314, 11.12.2018 г., стр. 56).
         
            (4)  Решение (ОВППС) 2020/663 на Съвета от 18 май 2020 г. за изменение на Решение 2012/389/ОВППС относно мисията на Европейския съюз за изграждане на капацитет в Сомалия (EUCAP Somalia) (ОВ L 157, 19.5.2020 г., стр. 1).